khistorydata/jeongjo-sjw-relations huggingface dataset:
정조 17년 · 목
疏略曰臣自訟奮愆恭俟重勘今於言地何敢有一毫承當之望而祗綠寵擢新命㢠出格外黽勉出肅以爲一番叨謝之忱因仍蹲冒義所不敢略陳短章悉暴衷懇惟聖明垂察焉臣本庸陋殘劣性且愚騃年前一疏亶出於憂時憤激之懮誠未上格自速天譴辭敎嚴重責之以捧人囑托臣滿心惶恧不知措身之所也臣以布衣寒士猥竊科弟與世不干搢紳之間不知爲何狀人所謂囑托者從何而入乎臣雖無狀犬馬之齒將近七十病又侵尋念絕榮途久矣有何所求而爲此碌碌陋劣之事乎莫非臣不見孚信於君父之致也杜門訟愆甘心溝壑以終餘年矣以此顚沛之蹤豈敢抗頻就列哉伏乞亟命鐫削仍治瀆擾之罪臣於近日事竊有所區區不能默默者敢此尾陳焉殿下以堯舜之聖囿萬物於同春渙發德音行之以疏滯之政必也審愼謹畏可疏者疏之可通者通之權度尺量咸適其中則可以召天地之和弭水旱之災熙皥之風可見於今日矣在廷之臣孰不欽仰奉承而竊瞷聖度過於仁覆兄諸干連凶孼之類不問其所犯之深淺輕重而置之可疏之科致使聯翩飄纓於淸朝之列易曰臝豕孚躑躅書曰無俾易種于兹新邑此輩之凶肚逆腸乃其本性然也是豈可畀之爵位恣意混雜於周行之間哉伏願亟加三思伊日中批添書除職者竝令澴寢以靖朝廷以光聖德
정조 17년 · 강
司諫申禹相上疏賜批仍命原疏留中遞其職
정조 17년 · 목
疏略曰近日疏通之政實出天地好生之德無物不遂有累皆滌咸囿於春風太和之中凡在瞻聆孰不欽仰贊頌而弟其恢蕩之太過自致隄防之漸弛一種釁孼之類尙懷强梗之心乃有此趙尙鎭之事臣不勝駿惋憤痛之至噫渠以時偉之至親乃蒙拂拭之洪造拔之坑坎之中置之風憲之長則其所念恩畏義矢死圖報宜先他人而乃敢以合啓連忝旣無其勢之語肆然筆之於避辭之中力抗君父硬立已見其放恣無嚴胡至此極雖其慢君負國自成家規有義死黨作爲名節而暫時陪參有何難進之勢徹夜酬應不念貽勞之歎只知逆族之牢護角勝君命之至重此豈臣分之所可爲者哉夫春秋之鈇鉞不以親戚而饒之敦導之弟兄亦以大義而滅之則渠焉敢挺身立幟悍然規避於擧國共討之論有若爲親者諱然哉若此不已則今番疏滌之盛德至意適足爲此軍增長氣勢之地其深憂遠慮有不可勝言若不嚴懲無以勵後臣謂削職罪人趙尙鎭施以絶島定配之典宜矣至於金相謙之事銓疏院議旣已備陳臣不敢更煩而此亦義理明晦之一大關頭也伏望還寢焉臣之前後情勢實多難强而昨冬人言尙切慚恧豈可諉以日久之事而晏然而已乎伏乞聖明亟遞臣職以安微分批以何似長銓口氣乎趙尙鎭避嫌後云云之奏不啻驅勒在其盛時未聞爛漫今以去就之偶然無妄而聲罪擬律若是過重者折何委折匪爲尙鎭一人而有此言揆以朝體萬萬不當原疏留中爾則遞差
정조 17년 · 강
吏曹判書李秉鼎上疏賜例批
정조 17년 · 목
疏略曰臣祗隨政牌纔到闕外得接爛報有本曹參判丁範祖自劾之疏槪矣臣與亞銓同時除拜間行三政而一政則臣獨參焉兩政則兩堂俱參焉凡有昏謬臣實爲首如欲自劾相報聯陳不害爲爛漫同歸淸朝忠厚之風而今僚堂非但不報於臣亦不使曹吏知之是不以僚堂待臣也臣之去就於是乎無可論矣且臣於項日政引儀望筒大有做錯之失趙宗汶之身故已久而緣臣聞見之不周倉猝擬人至蒙天點此亦臣悚蹙之一端也今日違傲實非義分之所敢出而艮限在前短章呯籲伏乞亟命鐫削臣職名以靖私義而引儀原望筒亦令勿施焉
정조 17년 · 강
以金思穆爲總戎使備薦也
정조 17년 · 목
敎曰新總帥使之卽爲上來本道地方交龜自政院成送有旨右水使已爲辭朝今日內登程俾勿遲滯
정조 17년 · 강
命徽陵參奉徐有曾以本陵官陞品
정조 17년 · 목
因有曾陞六傳旨敎曰依光陵永陵例以其窠陞品仍任專意檢飭事分付
정조 17년 · 강
以朴大采鄭彥禧爲五衛將梁德大爲忠壯將宋仁哲爲忠翊將河福彥爲所斤僉使竝口傳也
정조 17년 · 강
遞吏曹參議李勉兢以李冕膺代之前望也
정조 17년 · 목
勉兢違召政院捧入罷職傳旨敎曰實病果難參政云許遞前望單子入之待不批牌招
정조 17년 · 강
命當該承旨兪漢寧罷職吏曹參議李冕膺拿問得情仍命開政後捧傳旨
정조 17년 · 목
政院啓言吏曹判書李秉鼎參判丁範祖再牌不進推考傳旨及參議李冕膺牌不進罷職傳旨今方捧入而開政命不之後不卽擧行誠極未安判書參判所當更請牌招而係是一日三牌何以爲之敎曰所謂臣分可謂掃地聞今日靜攝之敎且有口傳下敎於渠俾勿違牌欲省酬應兩堂則有情勢更待申飭尙或爲說三銓之隨他違牌而承宣又循例八更牌啓辭大抵近來諸臣之無嚴無禮固非一端甚至此等外面人事上道理昧然若此所謂承宣輩飭敎之下不知申飭惟恐傳旨之或緩萬萬駭然當該承旨罷職參議李冕膺爲先令該府拿問得情而先使入來開政後捧傳旨少懲習俗之日頑
정조 17년 · 강
重推京畿監司朴祐源
정조 17년 · 목
政院啓言大臣去就固宜趁卽登聞而今日判府事金鍾秀入城在於早朝而畿伯狀啓今始來呈事體未安請京畿監司朴祐源從重推考允之
정조 17년 · 강
命湖南願納人未及收用者令道伯起送問其所願區處茂長閑良全致瓘以巡將口傳施行
정조 17년 · 목
敎曰湖南願納人未及收用四人皆令道伯起送已經五將問其所願區處其餘次次收用茂長閑良全致瓘係是白徒以巡將區處卽爲口傳施行事分付兵曹
정조 17년 · 강
命驪州還年三百石陽城七百石依該道伯狀請待秋作租捧納
정조 17년 · 목
賑恤廳啓言觀此京畿監司朴祐源狀啓枚擧驪州牧使吳載紹陽城縣監安廷鐸所報以爲會付牟還元數夥然勒令責納民實受困參量作租以除民弊實爲均糴之道驪州當捧條中限三百石陽城當捧條中限七百石許令作租事請令該廳稟處矣每當穀物換作之際不無吏奸夤緣之弊且在儲穀之道趁時而不捧待秋而換作珠涉重難而兩邑牟還土出少而責納多民實受困云則民弊在所當念穀數不至夥多驪州還牟三百石陽城七百石許令作租依狀請施行而嚴飭兩邑待秋着實捧納之意請一體分付從之
정조 17년 · 목
以金翰東爲承旨尹羽烈爲司諫南涑爲正言金思穆爲知敦寧
정조 17년 · 강
湖西伯李亨元以昨年繡啓論列諸邑守令能否登聞
정조 17년 · 목
該監司狀啓以爲名登繡啓諸守令過麥秋後錄其勤慢別具狀聞事有命矣敬將聖敎行會列邑又爲措辭另飭於繡啓中諸倅俾各感載含垢之盛意益殫圖新之誠力痛革前愆亟成來效而臣亦殫竭微忱時加考察麥秋已過賑事粗完其政令之改不改事爲之能不能一一題評謹此開坐其中牙山前縣監李羲文尼城前縣監韓世裕恩津前縣監徐重修則已爲遞歸故不得擧論○忠州牧使鄭東閔則抄還頗精窮戶多賴救急從簡虛譽不干而靳於移粟有欠恤隣之義過於茹剛易致招謗之端淸州牧使李樂培則鍊熟則過殊欠綜密之綪救窮得宜頗有警愓之效舒川郡守李廸則誠足有爲志切自效殊綪別無可考賑事頗多新譽瑞山郡守鄭時采則志切願治明欠察弊疤丁未見洞釐捧稅能免怨咨文義縣令洪大顯則慈諒之規終始無改公務雖欠振刷民情賴以無擾泰安縣監韓永逵則縱欠練達意在鋤强抄窮則吏難售奸捧稅則民皆稱精保寧縣監吳正根則開賑之初多般拮據査拔之際任怨做去其他能否姑無可許結城縣監朴尙春則分還捧稅略有微謗而自來樸質亦足可尙石城縣監金復光則近稍愓勵姑無闕失而捧稅之際別無濫雜之弊賙饑之政未聞冒漏之毀海美縣監申啓文則生處未熟浮謗或多賙救之餘雖乏赫譽之入聞治否之聞姑無顯疵之可摘
정조 17년 · 강
命全羅水使李殷福風落松最多鎭定配
정조 17년 · 목
該道伯權欕狀啓以爲風落松發賣時慢不致察木商輩濫斫生松當該差使員令道臣指名狀聞有命矣左道則該水使李殷福專管擧行右道則差使員加里浦僉使李瑞龜差定擧行敎曰雖無申飭不敢乃爾況於風落松自朽山中定式未允之後地方守令亦不敢如是泛忽名以水使所爲若此不禁之罪何異於故斫該水使李殷福風落木最多鎭定配俾圖收之桑楡之方向聞嶺南繡衣之言統營所關各鎭亦然云令廟堂知悉發遣備郞或先爲關飭從長擧行
정조 17년 · 강
濟州牧使李喆運以三邑畢賑及農形馳聞
정조 17년 · 목
該牧使狀啓以爲昨年十二月初三日爲始設賑今年四月二十五日畢分賑而朝家區劃移轉皮麰一萬石三邑司倉折米四千二百三十入石七斗零臣管賑廳折米一萬二千三百四十七石六斗零合折米二萬一千五百八十五石十三斗零則本邑有土饑民壯弱竝三萬五千九百十口大靜縣有土饑民壯弱竝八千九百四口旌義縣有土饑民壯弱竝一萬三千九百九十九口三邑合五萬八千八百十三口壯一口每日米五合弱一口每日米三合間十日排巡分給而至於三月農作方殷民勢漸急故區別大中小戶或以種子或以農糧別巡分給而稍實戶中亦有切急者故計其人口之多寡或三分減二或減半抄付一例分給貢獻蠲減條田米二百二十三石五斗零臣管拮據白米四十二石二斗零田米一百石赤豆十七石三斗零粟二百石皮麰二百十四石醬四十一石五斗零鹽三十三石二斗零判官李徽祚拮據麰米八十石眞麥六十四石十斗零赤豆五斗零醬四石十四斗零大靜縣監鄭運躋拮據白米三斗零田米十二石十斗零粟二十一石八斗零鹽九石三斗零旌義縣監許湜拮據白米一石十斗零田米一百十三石一斗零麰米六石一斗零太五石十斗零醬十一石十斗零鹽四石七斗零明月萬戶高漢祿願納正租三百二十九石皮麰一百四石五斗栗六十六石十斗合各穀折米鹽醬竝一千二百四石十二斗零則本州無土饑民壯弱竝二千十一口大靜縣二百二十一口旌義縣四百八口三邑合二千六百四十口抄付乾糧排巡白給而萬乞移轉歲初穩涉元巡別巡足以分排一島六萬民命無一顚連誠極萬幸而移轉價涼藿則今方磨鍊準捧期於風高前輸送之地而臣溯考前後謄錄則移轉米租則換貿涼藿皮年則或折半或三分一留作土還不但已成前例而已三邑軍資倉量入計出每患不足而今年所捧奴貢米五百二石因特敎又爲蕩減則該倉經用勢將難繼移轉皮麰一萬石內八千石則以涼藿收捧二千石則不得已依例會錄于軍資倉農形則冬無酷雪春又早暖善爲茁茂之際雨下頻數間有黃蟊之災及其發穗薫風連吹亦多萎枯之處而小麥則幸無災損統論三邑未免穴農矣大抵論以農形則不可謂之歉荒而大饑之餘民情之難支勢所必至凡係蠲恤之政固當靡不用極故移轉穀之留作土還條待秋退捧管邑除番米則夏捧四斗內二斗亦爲停退而其餘各樣徭役之可以自下推移者則從長蠲除以爲䋒力務農之地而畓租之注秧山稻之播種者則善爲立苗粟稷豆太勸飭耕播計科明月萬戶高漢祿之願納各穀至於五百石之多渠以海島貿貿之人傾其家貲貿穀補賑宜有別般激勸之道○有土飢民公賑秼濟州牧自昨年十二月至今年四月分賑十四巡飢口三萬五千九百十分賑各穀一萬七千六十八石零內皮年七千五百二十七石六斗零移轉穀年米三千三百八十九石三斗零眞麥一千三百九石八斗零皮年二石十一斗田米一千六百八十二石四斗零赤互二百八十三石零稷一百五十石六斗粟十一石一斗零竝賑廳年米二千三百四十一石十三斗零眞麥六十三石六斗田米一百四十石十三斗零竝牧官司倉年米一百二十六石七斗零眞麥七石四斗零田米三十一石九斗零竝旌義縣司倉大靜縣自昨年十二月至今年四月分賑十三巡飢口八千九百四分賑各穀三千六百二十八石二斗零內皮年九百四十七石七斗移轉穀田米一千一百二十一石八斗零年米六百四十九石一斗零眞麥一百四十九石十一斗零竝管賑廳田米二百八十六石十四斗零年米四百七十三石三斗零竝本縣司倉旌義縣自昨年十二月至今年五月分賑十四巡飢口一萬三千九百九十九今賑各穀六千八十四石十二斗零內皮年一千五百二十五石一斗零移轉穀田米一千七百三十七石八斗零稷九十八石一斗年米一千七百五石七斗零眞麥二百二十四石零皮年二十八石九斗竝管賑廳田米四百四石十一斗零年米二百八石七斗零常平廳田米六石十二斗零軍資倉田米一百三十五石十三斗私賑廳無土飢民白給秩濟州牧自昨年十二月至今年四月白給十五巡飢口二千十一分賑各穀鹽醬竝一千三百八十七石十一斗零內田米二百七石六斗零貢獻蠲減條白米三十一石五斗零田米七十五石四斗零赤豆十五石七斗零粟一百二十九石九斗皮年二百十四石醬四十一石五斗零鹽三十三石三斗零竝牧使李喆運別備年米八十石眞麥六十四石十斗零赤豆五斗零醬四石十四斗零竝判官李徽祚自備正租三百二十九石皮年一百四石五斗粟六十六石十斗竝明月萬戶高漢祿願納大靜縣自昨年十二月至今年四月白給十五巡飢口二百二十一分賑各穀鹽竝一百四十四石十二斗零內田米七石五斗零貢獻蠲減條白米七石十二斗零田米十三石十斗零粟七十石六斗赤豆一石四斗零竝牧使李喆運別備白米三斗零田米十二石十斗零粟二十一石八斗零赤豆八斗零鹽九石三斗零竝縣監鄭運躋自備旌義縣自昨年十二月至今年四月白給十五巡飢口四百八分賑各穀鹽醬竝一百七十五石十一斗零內田米八石八斗零貢獻蠲減條白米十三石零田米十石十四斗零赤豆五斗零竝牧使李喆運別備白米一石十斗零田米一百十三石一斗零年米六石一斗零太五石十斗零鹽四石七斗零醬十一石十斗零竝縣監許得自備敎曰賑政告完民事萬幸觀此狀辭明月萬戶高漢祿之五百石願納補賑是豈海外殘鎭將所能爲者哉極爲可嘉本牧地方滿瓜守令中口傳單付似已出代辭朝如未越海他窠收用事分付該曹亦令廟堂星火知委道伯處○賑恤廳啓言觀此濟州牧使李喆運畢賑狀啓則該牧使殫誠措置極意接濟無土民之自備添賑爲六百餘石跨四朔而賙賑免一島之捐瘠本州判官李徽祚自備各穀一百四十九石零旌義縣監許湜自備各穀一百四十一石零大靜縣監鄭運躋自備各穀四十三石零島邑廩料薄於陵地而各自捐辦盡誠拯濟極爲可嘉明月萬戶高漢祿願納各穀五百石不惜家產以補公賑比諸道願納之類尤爲嘉尙已蒙特敎守令單付之典今無可論其餘守令幷令該曹考例稟處移轉皮年八千石涼藿換貿二千石會錄三邑事依狀請施行涼藿則申飭諸邑趁期出送事請分付該牧使從之
정조 17년 · 강
命濟州牧使李喆運施以表裏之典判官李徽祚旌義縣監許湜陞敍
정조 17년 · 목
吏曹啓言濟州畢賑三邑守令竝令該曹考例稟處有命矣牧使李喆運無土民之自備添賑爲六百餘石其在激勸之道宜有褒賞之典似當施以表裏賜給之典判官李徽祚施義縣監許湜似當施以兒馬賜給之典大靜縣監鄭運躋自備穀數未滿五十請置之從之敎曰濟州判官李徽祚旌義縣監許湜殘邑百石足當膄地千包施以陞敍之典
정조 17년 · 강
以高漢祿爲旌義縣監口傳單付也
정조 17년 · 강
召見藥院提調及大臣時原任閣臣于重熙堂提調李玾副提調徐鼎修判府事朴宗岳提學鄭民始檢校直提學徐有防檢校直閣徐龍輔原任直閣尹行任檢校直閣徐榮輔南公轍原任待敎金祖淳
정조 17년 · 목
持湯劑入侍也○進御六和湯本方中加陳皮一錢五分唐木香五分藿香縮砂加五分香薷厚朴減五分甘草減二分去人蔘一貼煎入○加減六和湯前方中加黃連五分一貼更爲煎入
정조 17년 · 강
遣承旨馳詣健元陵奉審摘奸局內諸陵一體奉審
정조 17년 · 강
配梁大宜于維安驛李殷福于蛇渡鎭李瑞龜令道臣嚴棍李潤慶待待命拿囚
정조 17년 · 목
義禁府啓請中官梁大宜依律文杖一百告身盡行追奪松禾縣維安驛徒三年定配全羅左水使李殷福待交龜押付興陽縣蛇渡鎭定配竝允之又啓請風落松發賣時右道差使員加里浦僉使李瑞龜交代後拿來敎以水使不能致察之致如渠差員何論令道臣嚴棍懲勵又啓請前統制使李潤慶發遣府都事拿來敎以設賑之餘廚傳宜念待待命拿囚
정조 17년 · 강
命復各牧場點馬舊規箭串設牧形便令太僕提調與守禦使同爲登筵稟處
정조 17년 · 목
司僕寺啓言今此平薪牧馬之多數見縮事之驚駿莫此爲甚原總九百餘匹之內見縮之數殆居其半此固牧屬所供若又査點其所見縮亦不知爲幾匹其在嚴馬政懲後弊之道不可仍置待秋査點必以壯健馬隨闕徵立斷不可已而大抵牧馬欠縮在在皆然稱以遺失故斃逐年報來少不下六七百匹査點久闕疏虞莫甚故徵立或代價隨闕充補之意每每嚴關而牧官則以虛爲實專事瞞報牧卒則指無謂有惟意幻弄提飭雖勤而奸竇層生點馬久廢而現發無路此專由於牧官不能書職睯不畏法之致且場內冒耕法禁至嚴而牧民肆然偸占橫縱犯耕牧官矇不禁斷尋常看過以致水草之場年年漸縮遂使牧馬致斃之相續孳產之不繁原總之虛錄者職由於此今以平薪一牧場推之他牧之弊亦可友隅若此不已則前頭空群其勢必至設牧攻駒之意果安在哉今伏承聖敎釐弊之策反復揣量則無過於點馬一款矣蓋以動民驅點之爲弊廢而不行者積有年所故各牧官吏無所畏憚虛僞成習馬政之痼弊至於此極則何拘於些少貽弊之端一向廢閣不復舊規乎又況點馬之行兼有檢田之政則因其點馬之停廢竝與檢田而抛棄馬籍徒擁虛簿田政漸至紊亂積弊交集莫可收拾言念馬政寧不寒心自今秋爲始發遣郞官各道牧場次弟考閱點馬檢田等事輪回擧行馬籍虛實場內犯耕各別査櫛若有如今番平薪之多數欠縮則該牧官吏一依平薪例勘處其餘隨其執頉多少分經重草記論勘之意請定式施行允之又啓言臣因箭串說牧擧條批旨與守禦使李文源二提調鄭昌順一處相會逐條爛商則以臣愚見不無一二可以更合商量者宮房折受之還屬草牌柴場之禁斷皆如其言而至於修築防閑疏鑿濠渠固是不可已之事數百年頹廢之基址今欲重修雖或有崩砌頹石因舊補築者陵夷平鋪之地在在皆然不可不浚濠築城以防踰逸國初設牧之時土曠人稀歸馬此地便同華陽今則場外民家周遮聯絡一或踰逸大爲民害築堤峻防以定界限所入物力當以萬計而守使乃欲以一年分養馬除半權減之雜費會減近六千兩當之者已與臣等之見相左且分養馬年例分給軍馬及邊馬之數當爲二百餘匹分養之馬今若權減其半則明年分養只爲三百二匹以此三百二匹之馬除出二百餘匹之例給則再明年分養已不滿百匹今此馬場放牧之馬數年之內恐無孳長服乘之理然則再明年以後軍馬邊馬年例應下之數專以各牧場馬收取備給此爲目下難處之端旣欲放牧則驅牧之卒當爲定數而場內田畓旣令陳廢則驅牧幾名科布幾許位田幾許亦當科理今此擧條竝不擧論守使之意欲以驅牧之役使諸員責立云而諸員與驅牧名號旣異事役亦殊則位田已歸陳荒料布更不磨鍊而責以驅牧之役似無願從之理此亦不可不更加理會而雖令放牧之具果能畢備無他所費今以目下所見言之每年分養上來後放牧者率多致斃正當春夏之際非無水草之豐而昨年致斃爲八十四匹再昨年致斃爲七十五匹此固圉人不善畜牧之罪㴀前已往致斃多寡雖或不同年年如此今於水落草枯之後其不無多少致斃亦不可知今雖一依擧條所達牡牝健馬竝限三四百匹使之放牧而若又致斃如分養之馬則其所蕃息之計反致耗縮之患亦豈不可惜之甚者乎臣昌順頃與守使同審牧場雖不無差異之見而身居其職未能蘇革致令他人替擔其憂及生橫議恐或沮敗區區意見不敢畢陳只以做時說時本自不同宜效古人疑則少當之義有所仰奏今此守使之折半爲言者亦有取於提調之所奏而然云其言亦不無所見臣意則分養之法雖有弊端自是四百年流來古規亦不可一朝廢閣姑取守使所奏牝牡取種之馬先以四五十匹放之牧場以觀成旣水草之美孳長之蕃果如守使所言則分養可以永罷放牧可以增數而今旣以數十匹放牧爲定略以木栅防其奔突修築煩費亦可除減內乘加出尤近張大拜峯鎭將旣在場外使之兼牧主管亦可擧行其在試可之意實爲蕑便守禦使意見已悉於筵達擧條中臣與提調迷見如此矣敎以卿等與守使同爲登筵時稟處
정조 17년 · 강
命重推兵曹判書金文淳宣傳官洪章煥令兵判過齊後嚴棍草記司謁李孝得令攸司科治
정조 17년 · 목
承旨徐龍輔啓言日前忠淸前兵使奪符宣傳官下去之時自上爲慮外邑多日供給之弊有宣傳官翌朝發送之命而司謁誤傳下敎至有自畿營馳撥招還之擧矣標信事體何等至重而旣發之宣傳官中路還歸者事未前有萬萬驚駭臣亦有當初未及提稟之罪不勝惶恐而當該宣傳官及行首宣傳官旣有出付本兵之命雖不敢更爲請罪不卽致察之兵曹判書亦不可無警請從重推考誤傳司謁令攸司從重科治允之敎以當該宣傳官過齋後令兵判嚴棍論理草記
정조 17년 · 강
重推忠淸兵使李潤國還送啓本
정조 17년 · 목
承旨徐龍輔啓言卽伏見忠淸兵使李潤國到任忕啓備陳交龜遲滯之由而遣辭之際多八衍語極涉屑越事甚未安請從重推考原狀啓還下送使之改修正上送允之
정조 17년 · 강
遞承旨徐鼎修申光履徐龍輔金翰東以洪明浩李書九洪義榮南公轍代之竝前望也
정조 17년 · 목
鼎修光履龍輔有實病翰東在外也
정조 17년 · 강
命壯勇衛李永植邊將承傳
정조 17년 · 목
因壯勇營射會時連六巡全布人心憲李永植別單敎曰雖是渠單加資太數邊將承傳又敎曰依別單判下令政院捧傳旨
정조 17년 · 강
京兆以各部癘疫別單啓
정조 17년 · 목
該府啓言自今月十一日至十五日中部令金基原所報內涉疑疾一百十八名出幕郊外西部都事李在咸所報內涉疑疾二百九十六名方痛十七向差一百二十一已差一百五十八出幕一百八十九處南部令李義敎所報內涉疑疾一千五百九十六名方痛四百三十向差一千六外三已差還入五十九死亡五出幕五百十八處北部令吳泰齊所報內涉疑疾六百八十二名方痛二百五十一向差一百八十已差一百九十六已差還入五十死亡五出幕二百四十九處東活人別提李宅淵所報內涉疑疾九名方痛二向差四已差還入三西活人別提卞光復所報內涉疑疾五名方痛一向差二已差澴八二以上病人二千五百八十五名方痛七百一向差一千三百七十已差三百九十已差還八一百十四死亡十出幕九百五十六處自十六日至二十日中部都事李義述所報內涉疑疾一百二十一名出幕郊外西部令成肯柱所報內涉疑疾二百九十六名方痛三十一向差一百十三已差一百二十九已差還八二十三出幕一百九十九處南部令李義敎所報內涉疑疾一千五百九十六名方痛四百三十二向差九百六十三已差五十九已差還入一百三十四死亡八出幕五百九處北部都事金履恭所報內涉疑疾六百五十五名方痛一百六十八向差二百二十已差一百五十三已差還入九十五死亡十九出幕二百六處東活人別提李宅淵所報內涉疑疾十一名方痛五向差二已差還入四西活人別提卞光復所報內涉疑疾七名方痛四向差一已差還入二以上病人二千五百六十五名方痛六百四十向差一千二百九十九已差三百四十一已差還入二百五十八死亡二十七出幕八百九十四處
정조 17년 · 강
江原監司申耆以道內癘疫形心馳啓
정조 17년 · 목
狀啓以爲道內各邑癘疫到處熾發間多有死亡之患淮陽金城麟蹄三邑初不大叚捉卽寢息其他各邑所報夥多方農民事極爲憂悶方痛者之出幕救療死亡者之顧助埋葬等節另加申飭矣通計道內方痛三百八名向差二百三十六名死亡一百五十九名○去四月十九日封啓又狀啓以爲癘疫形正前已馳啓而連接各邑所報則淮陽金城麟蹄伊川蔚珍高城通川橫城杆城等九邑次次寢息原州等十七邑尙未乾淨近日癘氣雖比前漸減而終未得快息矣通計道內方痛二百十七名向差二百四十五名死亡七十二名○本月十五日封啓
정조 17년 · 목
本院啓請診候敎以膈煩比昨通利癤處亦旣差歇卿等不必入侍而黃連加入六和湯一貼更爲煎入
정조 17년 · 강
召見備堂鄭民始金文淳李坤徐有防李漢豐尹行任趙心泰于熙政堂
정조 17년 · 강
湖西伯李亨元關東伯申耆各以道內設賑處畢賑馳啓
정조 17년 · 강
命湖西善治守令靑山縣監任靖周加資燕歧縣監黃運祚陞品藍浦縣監曹允遂陞敍願納私賑人等施賞有差關東賑邑蔚珍等三邑守令竝陞敍寧越府使朴基正就理分揀
정조 17년 · 목
賑恤廳以忠淸監司李亨元畢賑啓本回啓以爲湖西之被災比諸兩南差有間焉而軫恤之德音均視三南蠲免之惠澤若偏一道還穀之停退軍布之代捧有請許施及時拯濟溫綸頻煩於察眉仁恩洋溢於浹髓而曰猶不足特損內帑之錢椒以補別巡之賙救疾病皆有助給童穉咸被收養遂使湖以西屢十萬生靈快免損瘠幸致安堵莫非恩賜也守宰之承藉對揚殫竭心力係是職分內事而有勩無酬殊非將勸之道公私之賑雖殊接濟之勞無異則亦不可區別置之別單修啓守令及成册所載守令邊將之自備者宜有分等褒加之典士民之願納與私賑者出義損財補賑活民俱極嘉尙隨其多寡施以賞典在所不已竝令該曹考例稟處賑穀之會減會錄請依狀請施行○吏兵曹啓言燕歧縣監黃運祚開賑之前多般賙恤抄飢之際親自核實每勤簸揚廩餘殫力添補自備穀物亦爲三百餘石道臣修啓旣以治績賑政之最爲俱著置諸首褒則穀物雖曰不夥賑績可知最優其在褒賞之道合施表裏賜給之典定山縣監鄭亮釆人旣詳明治先字恤抄付審愼饋給精準而自備穀數亦爲五百石道臣論列雖置之次自備數爻旣滿五百似當施以陞敍之典靑山縣監任靖周自當賑事蚤夜勞思不忽救民之政必勵察弊之際自備穀物亦爲九十五石恩律縣監尹行進抄付則親自核察饋給則務盡精實賑外賙急亦甚夥然自備穀物亦爲五十石藍浦縣監曹允遂性是安詳治則孜孜捐廩拮據逐口檢察自備穀物亦爲三百石三邑守令似當竝施兒馬賜給之典成册所載公賑邑庇仁縣監任長源自備穀爲五百石似當施以兒馬賜給之典保寧縣監吳正根扶餘縣監朴齊家平澤前縣監鄭述仁石城縣監金復先稷山縣監金在明牙山縣監尹光心鴻山縣監金思祐溫陽郡守李弘源稷山前縣監李鳴運新昌縣監鄭文在前縣監鄭昌耆恩津前縣監徐重修成歡前察訪李挺龍其所自備之穀多不過二百餘石小則爲十石而俱無治績之可言不必賞典之猥及竝置之私賑邑舒川郡守李迪各穀自備雖爲一千一百二十九石零而係是私賑似當施以熟馬賜給之典公州判官李種徽自備各穀爲一千六十六石似當施以陞敍之典禮山縣監柳烇自備各穀爲八百九十九石似當施以兒馬賜給之典永春縣監李明誠黃澗縣監鄭殷祥天安郡守李舒永堤川縣監尹厚東尼城前縣監申大有延豐縣監金弘道其所自備多不過四百小則爲百餘包而係是私賑一竝置之救急守令察訪忠州等三十五邑驛其所自備雖或有多寡之別救急論賞曾無可據之例亦爲置之願納人瑞山嘉善金宗喆租爲一千石請依事目施以實職除授之典忠州折衝趙明瑞租爲三百石韓山嘉善金鎭秀租爲二百石李東相租爲一百八十石忠義衛李廷松租爲一百六十石永同嘉善全春遇租爲一百五十一石忠州出身李廷烷租爲一百五十石閑良李希星麰爲一百二十石良人尹得慶各穀爲一百十一石良人李壽漢麰爲一百十石唐津閑良文時釆租爲一百石以上十人竝施以帖加成給之典公州私賑幼學李在英分給各穀爲二百七十石而係是士人亦依近例施以郞階成給之典靑山高召史租爲五十石淸風良人崔久山各穀爲五十一石閑良金光潤業武金宜福嚴日載各麰爲五十石報恩私賑嘉善朴順興租爲六十二石以上六人竝施以烟役十年勿侵之典而事係恩賞恭竢上裁忠淸水使李潤謙自備各穀爲三十石馬粱僉使方久哲自備租爲十石舒川浦萬戶申鏶自備租爲十石此三閫鎭雖是元賑處而自備穀物些略安興僉使申德就自備各穀爲一百三石零平薪前僉使李泰郁自備租爲三十四石零所斤僉使金命嶷自備租爲八石零此三鎭旣是救急處不但無請賞之例自備之數多不過百餘石小不滿十石接濟之勞雖甚足尙褒嘉之典非所可論請一竝置之允之敎以燕歧縣監黃運祚四品職調用靑山縣監任靖周慣知所存於挾册之時宜乎治績之如此桂坊舊僚皆施拔例記念之擧而此人未免獨漏特加一資藍浦縣監曺允遂治績之殫誠可尙陞敍○賑恤廳以江原監司申耆畢賑啓本回啓以爲關東一路索稱土瘠而民貧昨年穡事間有被災而失稔乃於尤甚之次之邑不無遑急無依之類營邑之臣仰體恤民之仁各盡分憂之責自備錢穀排巡賙賑擧無損瘠之患得有安堵之幸不煩公穀損出薄廩着意接濟誠極嘉尙而旣與公賑有異且自備之數多不過三四百包少則爲數三十包別無分等施賞之事而道臣旣已登聞請令該曹稟處允之○吏曹啓言蔚珍縣令李宗憲原州判官元羽孫平海郡守吳徹常救食雖異公賑穀色俱過四百全然置之有欠激勤請三邑守令竝施兒馬賑給之典江陵府使洪義浩三陟府使尹㬘旌善郡守黃瑗寧越府使朴基正橫城縣監張集紹平昌郡守南羲老洪川縣監申韺雖有自備之多寡俱不滿四百之數請一竝置之至於前道臣尹師國錢穀劃給雖曰不些旣是私劃不必擧論請上裁敎以事關恩賞不可屑越私賑諸道則畢賑後守令褒賞除非特敎無得擧行自是不易之典則本曹回啓直爲分等請賞有違格例當該堂上㴀重推考蔚珍縣令李宗憲等三倅自備數爻各近半千竝施陞敍之典其餘勿論寧越府使朴基正以他罪在就理中特爲分捒放送事分付該府
정조 17년 · 강
吏曹判書李秉鼎疏陳情勢賜例批
정조 17년 · 목
疏略曰日昨政命無端違召揆分懍悚略控短章仰暴私義晩始得見本曹參判丁範祖疏本以臣日前庶流疏通遣辭嚴峻聲罪狼藉始旣曰是豈今日廷臣所可奉承繼又以聯疏之單擧區別歸之錯謬檢擬之庶類五人謂以逆孼末乃以一脈正論便至墜絕嶺海鈇鉞安贖萬一結之語雖自引而罪實有歸臣於此心驚體粟誠莫知爲喩噫今日廷臣之藉手以事我殿下者惟在於嚴隄防明義理一或有忽於此則倫綱墜矣臣分蔑矣臣雖無狀惟是立朝垂三十年不顧仇怨之溢世只欲生死之向前者亦在於此雖以近日疏通一事言之疏籲筵奏寸沈可質此時此任初何敢爲出膺之計而竟因飭敎之荐降莫遂微諒之固守者非但爲嚴畏義分而然也竊伏念我聖上咸囿竝生之至仁苦心寔與天地造化同其功用疏通隄防竝行不悖則于以扶植義理于以導迎和泰爲銓臣者審量輕重參互遠近或爲覆難或爲對揚庶可爲一半分涓埃之報若或只占謀身隨處規免則亦非如臣受恩罔極者之所敢爲遂乃不暇自恤以此矢心居銓七日之內一經問啓一遭陳章而至若庶流疏通之敎前席承命傳敎繼降區區之見金相謙外別無可以看作兇孼一例廢格者朴宗海卽時偉之姻婭尹之衡卽在簡之妻四寸洪鐸輔趙宗汶之於麟漢或爲五寸叔或爲姨㴀尹在益以親切國榮曾遭臺評竄配蒙宥而初無親戚連累則混驅逆孼無或近於太囫圇耶噫臣於五人只識宗海而其餘則初不知面目死生且若人者或株累於榮麟或關涉於偉簡以臣之平日秉執豈或有意於甄敍而與嫡類同爲恢蕩之命實在於有釁累可洗滌者則無故積滯一斥不復者指不勝屈而不可竝廁於此中故拈出錄入者此也今忽目之以積久廢錮形跡可疑而謂無區別於金相福之同氣者雖如渠輩蟣蝨之賤公議自在人其信之乎況於聯疏時臣與僚堂迭相呼寫衆目皆覩而今乃曰瞢然隨署殆若初不照營者然吁亦異矣抑臣之竊自悲悼者有之昨年本月廾二日卽臣闔門再造之日也欲報之德河海莫量矧又周歲之間光寵兪隆位躋崇顯臣非木石寧不感結不自量度冒當睢盱以臣嚴防扶正之自來言議橫遭口語乃在是日一則臣罪二則臣罪周行偪側更無其望官職去就尙何可論至若臺疏批旨之致煩提飭賑啓覆奏之全昧格例莫非臣惶愧自引之端伏乞削臣銓衡之任勘臣鈇銊之誅焉
정조 17년 · 강
命時囚李冕膺以公罪勘律附過還職
정조 17년 · 목
義禁府啓言吏曹參議李冕膺原情以爲僚堂皆已違牌而渠若先出膺則便是沮其進身之路故倉卒之際未免隨衆違傲自歸罔赦之科云請議處敎以旣無難强之情勢僚堂勉出綽有後政則聞伊日之飭敎處納召牌者觀其擧措拯涉無狀而聞其事實專由於政院之不能猛加促飭而然云此或爲一分可恕乎設令政院無一言渠敢不嫌其致煩酬應再違三違携持僚堂其將不離跬步乎所謂可恕之端適爲添罪之資渠於此焉逭重勘乎然遞罷近於曲循以公罪㴀重勘律附過還職後草記又啓言李冕膺以制書有違律杖一百公罪收贖附過還職放送
정조 17년 · 목
敎曰政官牌招開政湖西畢賑狀啓來到今日政待下批令政院與有旨下送○以金孝建爲承旨李海愚爲坡州牧使靑山縣監任靖周加通政
정조 17년 · 강
重推忠淸監司李亨元及牙山前縣監李羲文等仍命漂頹戶稽報守令恩津前縣監徐重修等晩時裝載守令鴻山縣監金思祐拿處分揀保寧縣監吳正根待待命拿囚
정조 17년 · 목
因忠淸監司李亨元罷職傳旨敎曰雖有不飭之失異於知而故犯姑先㴀重推考○因牙山前縣監李羲文天安郡守李舒永木川縣監金載華拿處傳旨敎曰紀律所關有難全恕而寧越倅旣以同罪分揀不可異同先施重推之典○因忠淸道漂頹戶稽報守令恩律前縣監徐重修洪州前牧使李昌會沔川前郡守鄭東枃淸州前牧使洪善養淸風前府使洪喜永鴻山前縣監洪樂正鎭川縣監洪大應堤川縣監尹厚東懷仁縣監卞緯鎭靑山縣監任靖周永春縣監李明誠槐山郡守李英敎大與郡守李觀秀海美縣監申啓文木川縣監金載華等待畢賑拿處傳旨敎曰賑事玆完微看宜貰竝分揀○因鴻山縣監金思祐拿處傳旨敎曰精約之治宜恕晩載分揀○因吳正根拿處傳旨敎以賑政才畢待待命拿囚
정조 17년 · 강
命蘇魚所監捉官請勘草記休紙還下
정조 17년 · 목
廚院啓言昨因蘇魚所監捉官所報以生箭魚代封事草記矣以休紙批下莫重御供初旣不能嚴飭準封到今節晩之後敢爲代封之請者莫非臣等誠意未到有此稽緩之致今方惶恐待罪而請當該監捉官亟施罷拿之典該吏令攸司浞重科治敎以休紙還下者若㴀草記之請或有爲弊而然也卿等之待罪過矣此草記亦以休紙還下矣
정조 17년 · 목
以晩涼看洗馬爲七言十韻排律題副司果李明淵三下居首○敎曰强題十韻之能成篇可謂奇哉等第一竝三下比較排律題明朝更爲書入誤出題試官製進此題於明日入侍前而此後又或誤出當用此例矣
정조 17년 · 목
批以已得差勝自明日勿爲問候
정조 17년 · 목
以蔡濟恭爲領議政金鍾秀爲左議政
정조 17년 · 목
諭領相蔡濟恭曰校卜於金甌凡三百有三人躋上相者竝計卿約爲百餘大抵輔相重任也而上相爲尤重爲難其人不備其位自古在昔已然矣矧今才難有倍於古昔予安得不且審且愼也予於卿注意者有年而華城卽仙寢所奉地方也陞府之初思得尤老而借重不得不煩卿一出卿自受任以來慗頓宏綱傍及細務孜孜於日夜還切爲之念念際見卿所上築城方略益感老相之費精莫曰行百里者半九十里此正始之者半也旣如是經始則惟其成之之功直在幹董之勤慢又豈必重勞於筋力間事也授卿以上相之任玆遣簪筆之臣勉以遄歸卿須卽日登途進至城外與新留相交龜後肅命仍敎以此敦諭遣史官傳諭○諭左相金鍾秀曰卿卽予舊臣也予知於卿者卿故耳取乎卿者卿故耳非卿則予何必旣知之又取之也卿也者古所謂吾黨之士也自宮筵至揆席風霜百變肚腔一乃所以積廿年如今日客臘之三我有贈詩其東郭對梅之句已有先致意者身居鼎鼐調我五味不於卿而伊誰責諸予今恢拓庭衢渾鎔金鐵敷錫太和之丹斂用九疇之福所須者輔相之承佐於是乎臨軒甌卜乃備三相卿亦新拜中一人出而對揚卽惟曰平平蕩蕩四箇字在卿可謂易爲力卿須傍助上相克諧端揆爲柯於具僚作礪於淆俗時之義大矣哉更望措時之適其中多少在面悉先遣史官略申萬一卽日幡然庸答知卿取卿之本意仍敎以此敦諭遣史官傳諭
정조 17년 · 강
以李命植爲水原留守命仍帶樞銜
정조 17년 · 목
兵曹啓言辛未年故重臣趙觀彬以輔國知中樞除拜江華留守有仍帶樞銜之例矣新除授水原府留守李命植資級係是輔國判中樞請依例仍帶敎以口傳下批
정조 17년 · 강
有政吏曹參議李冕膺兵曹判書金文淳進
정조 17년 · 목
以成德雨爲應敎沈煥之爲副總管曺命楫爲全羅左水使
정조 17년 · 목
以李栢然爲坡州牧使
정조 17년 · 강
吏曹判書李秉鼎上疏賜批
정조 17년 · 목
疏略曰銓官之有情勢者冒當口政曾多已例臣於秋曹參判差出之命固當擧行之不暇而臣之目下遭罹與尋常情大異僚堂之羞憤難堪至欲投身壟畝者直由於臣之政注一事則臣之諉以口傳厭然呼望儘是行不得之事今若怵畏嚴命顚倒迷執則毋論臣一身廉防之蕩然壞盡其爲玷聖上之簡畀而累情朝之四維果何如也臣固不足言顧其職則冢宰也臣豈忍爲此哉玆敢席藁闕外冒死呼籲伏乞曲賜照察仍勘臣隨慢瀆擾之誅爲批以在前政官之凡有情勢者口傳政則無不擧行豈可如是煩淸乎卿其勿辭卽爲擬入
정조 17년 · 강
吏曹參判丁範祖上疏賜例批
정조 17년 · 목
疏略曰卽見本曹判書李秉鼎疏本竊不勝其驚訝矣臣於五人疏通之政始則疑晦今始覺察▣然而懼怵然而悔則陳疏自效如恐不及義分之所當然也若使首堂意見初無異同則靈犀相照纖芥無滯不害其爛熳同歸而臣抵書商確觀其答辭則其論斷五人處與臣迷執判不相入臣則曰有釁累而首堂則曰別無可礙臣則曰不可疏通而首堂則曰未爲不可若是而責臣以不肯相議陳疏者抑何意也大抵本領牴牾方寸山海則無怪其過自疑阻損臣訟罪之辭而目爲分疏無端慍怒也臣於聯疏之時初不知五人之竝爲嚴防而但知添書金相謙之力請及汗則首堂所云迭呼疏辭者容或有之此臣所以始疑終覺而引以爲罪者也臣性本柔懦重以氣衰僚堂之間豈欲厓異致傷和氣而事關義理不容苟同致此紛紜其亦不幸之甚矣臣之前疏自引去就已決有難改圖今此首僚以臣疏語引爲處義則尤是臣難冒之一端玆敢短章呼籲伏乞鐫削臣見職焉
정조 17년 · 강
注書徐有聞疏陳母病徑出賜例批
정조 17년 · 강
水原留守李命植上疏賜批
정조 17년 · 목
疏略曰臣以僇廢之蹤病伏之喘居恒杜門奄奄若盡又自昨令一倍添劇忽伏承居留新命恩旣特簡職又自別臣旣非林下高蹈之士在前踐歷不論夷險無不趨膺則乃於近日豈敢爲退避之計而蓋亦有不可冒進之義三焉一則曰貞疾多年精力耗竭無以自效於任使之末也二則曰七十致仕禮防難越雖不能追古人懸車之例某何可不戒鍾漏莫知自休者耶三則曰情勢之至畸危也臣之所被金復仁之疏其言至悖至憯爲人臣子聞此一字何可一日自立於世而特其爲說殆無倫瘠實無足以卞暴者故抱此冤憤以至七八年之久矣臣之得此言專由於懲討獨嚴之故而以年前布諭之後臣從初所執便屬誣人之科夫懲討何等關係而事旣無實雖以言非白做得免及坐在臣自處何可晏然唐突於班聯之間而又況臣位秼崇顯者乎自是以來臣遂處以廢僇雖在至親之間未有還往之事殆乎人理之都絕而至於官職去就一未嘗出脚歲時庭候動駕陪扈亦未參過其於臣分公體虧曠無可言今此新除依近珠丘拱護行宮此在臣榮䊮光寵極矣事體道理豈或復爲逡巡辭避之圖而區區私義株守難改庚牌再辱荐犯違傲冒入文字悉暴危懇伏望亟賜遞罷爲批以是府是任予之視之如視股肱如視肘腋卿是五道建節三掌關防而績庸茂著於同朝之人也予所取卿於是府是任蓋亦深量者在籍令卿有逡巡之義往役不可辭巽矧玆筆城居留須看制置之意爲守護仙寢也爲整理行宮也卿亦必見春初幸行時綸音是府是任寧或有商量計度於可出不可出耶卿其卽起肅謝
정조 17년 · 강
以徐邁修爲刑曹參判旋遞之
정조 17년 · 목
喉院以邁修方帶巡將不得出牌微稟敎以許遞令該曹差出
정조 17년 · 강
命湖南伯權欕緘辭重推
정조 17년 · 목
備局啓言昨冬繡啓論列守令麥秋後不爲狀聞委折發關査問於全羅監司權欕處矣卽見其報辭則以爲愚淺之見自初誤入竊以爲格外處分特出於使繡啓中諸守令知所改勉莫或更犯故四五朔間顯深密廉微眚細失之已改者竝無更犯別無追査之端其外居官處事之可以論斷者更考實績分等條列于褒貶啓本計料而畢賑次第擧行者先以此意修啓對發於今十九日至於畢賑狀啓中竝爲論列初不意到曚無知識錯認擧行之罪萬死難贖云昨冬飭敎昭如日星該曹關辭又復申明書揭壁上可以常目別無疑晦難解之事則自初誤入初不意到已是意外麥秋後査實狀聞明有指敎則待褒貶欲爲條列云者亦不成說十九日所封之啓姑未啓下未知措語之如何而旣曰待褒貶條列先爲修啓云者亦相矛盾朝令之下不敢一豪放忽自是藩臣道理而至若此事麥秋爲期査啓有命而守令則稱以別無追査意見則托以自初誤入竟自歸於廢閣朝令之科其所報辭亦多有牴牾漫漶之說揆以事體萬萬駿然且他道已爲擧行則寧有人所共知已獨不知之理而全然掩置不爲擧行大關紀綱請拿問嚴處敎以當初査問之命以昨冬下敎之後仍爲掩置無一語也今見草記所謂追到未撤之狀雖不明的論列與全然掩置差有間焉云罷拿之典姑且參酌而朝令之下焉敢爲此漫漶㣁縫之計乎其爲駭然與掩置之罪可謂五十步百步若待貶題時同爲磨勘則焉有別爲論啓之本意乎該道臣權欕爲先緘辭從重推考更以昨冬以後實績勤慢遂邑論列啓聞如是申飭之後又或若前舍糊當重絕以此嚴飭分付
정조 17년 · 강
汰宣傳官洪章煥金益彬職章煥令該府拿問
정조 17년 · 목
兵曹啓言宣傳官洪章煥嚴棍十五度而標信傳命至爲嚴重一番齎奉之後雖有還來之命必也祗受符信然後可以承命而不此之爲只憑畿營招還而來者事未前有萬萬驚該且奪符宣傳官之星夜往來蓋出重傳命之意而淸州程道不過三百里之地則多日遲滯緩緩復命者尤極無嚴其在師律自有當罪此等重犯之人不可嚴棍而止請爲先汰去令該府拿問依律處斷似此無前驚駭之事出於下位則行首宣傳官金益彬亦有常時不能檢飭之罪所當一體嚴勘旣有過齋後處分之敎臣不敢擅便而恐不可仍令在職請爲先汰去允之
정조 17년 · 목
義禁府啓言假注書鄭馦原情以爲遇迷生疏入侍之除急於傳命誤持鍮硯而出來致有此淑問之命惶恐遲晩云請刑推得情敎以分揀放送又啓言保寧縣監吳正根原情以爲奉法不謹以橫執稅船至有置對之命揆以法綱實合萬死本縣所執靈光郡初運船隻卽上年冬京江船人以嶺南漕船退材改造於庇仁縣馬梁浦者造船處在於本縣下流百餘里地船隻來泊在舟司執籌未頒布前則湖南下去之路雖無橫執之事而浦口自來之船果有許載之言矣京關到後卽爲退送再運帖文依例受置前後公文月日可據而船人之始旣自來終稱見執至於呈訴該司者必以造船之初圖占便近之利執籌之後欲免遲滯之咎莫非由渠矇不曉事輕許初運自歸於違犯事目之科云曾經侍從請議處敎以事實如許則容有可恕以公罪區別功議勘律放送後草記又啓言河陽縣監柳秉均原情以爲槪此道啓中三條罪目不無與本事相左處帖加濫捧事則昨年冬間營門有營租七百石作錢之關文故四百二十石則先爲作錢上送而二百八十石則未及作錢拖至今春設賑之邑許多穀物窮春發賣恐致民情之駭惑方欲移施之除帖文二十張自營分俵加請十三張而嘉善折衝每張價租十三石通政每張價租十石定數發關故卽抄民間願受者塡名分給而當此歉歲民間赤立雖云富民亦無餘力皆以定價之太過爲言故不得已爲軫民情比定價各減一石分給捧價之時租一石布直雖爲三兩六七錢而又依營租作錢例每一石三兩使之備納先以他公錢八百四十兩以納營作租二百八十石之價帖價錢則給代於營納之公錢矣受帖各人未及準納至四月畢賑之時所捧不過爲五百兩取剩姑捨給代踐不足條爲三百四十兩所貿營租賑需用下爲二百二十餘石而除簸縮實八二百九石故賑薄磨勘時果依實狀以加設帖七石納帖五石成册以報營門雖以營賑米太會減而折租則其數相當蓋帖租都數三百八十四石內二百八十石價本八百四十兩則已納於營門未捧數一百四石則旣不減給於受帖人又不懸錄於磨勘成册無所歸屬事不明白故往見道臣請以賑餘穀名色當秋捧置矣今此道啓中㴀厚勒捧暗揣周遮云者旣異本事大是情外也錢還之廉價勒分事則今此設賑時營賑麰四百石租一百二十石果爲往議營門請貸補賑則其所彌縫之道不過當秋貿納而本縣倉屬輩色落條例食之數自有預賣之法故難辛鳩聚五百四十四兩貿取此穀於倉屬輩成件記踏印以置至於還民則初無一石租以錢分給之事矣今此道啓中逐巡分給於還戶云者未知何據也自備穀九百三十二石則損廩之米爲一百五十石而折租則爲三百七十石各廳雇價租一百石給價貿取官屯租三十石亦爲添入合爲五百石而本縣飢口爲一千五百餘口之多歲前之二等救急歲後之十巡賙賑實無分排之路又爲請貸營賑麰租五百二十石各樣穀物合爲一千二十石而除出簸揚斛縮實穀爲九百三十二石一乞穀一緡錢此非出於富民之勒徵元還之郡移皆是渠經營鳩聚之物而都歸於許多賑口延活之資則今此道啓中減數瞞報歸之自備云者疑阻至此羞愧欲死至於社厲壇改建時願納錢事則果是渠之錯料誤着自作難逭之罪今於道啓論列之後何敢費辭自明乎蓋其本事則社厲壇修改申飭關文昨冬來到朝令營飭不啻截嚴其所奉行誠不可一日遲滯而本邑事力已盡於設賑無異弩末茫無措手日夕惶悶之中邑民金履鉉池鳳采俱有稍實之名欲因事會備納錢財以爲渠自拔身至渠子孫免役之計故以窘急所致果爲樂聞往議營門則營門亦有嘉尙之言故金履鉉之二百兩池鳳采之一百五十兩依自願入用災歲公納民猶頑拒況此三百餘金之財非渠願納雖欲勒捧其可得乎況又畢役後所餘錢四十兩則欲爲祭器祭服改備之資尙今留置矣以此謂之取其羨餘充補自備則雖與事狀相左而蓋此社厲壇修改事當損廩自備不勞民力而秪緣愚迷顚錯財力則取民願納軍丁則間用闕軍到今追思萬萬惶愧卽此一叚萬殞猶輕云請刑推得情敎以嶺以外最蕞至殘措屈於河陽設令河陽之倅眞箇有換質取剩用於賙飢之擧爲道伯者先㴀同浴之大吏按法請勘以責大懲責之效卽事理之當然忽以此一倅其然豈然似然不然之罪章皇陳聞如捉獨犯之大不法然者道伯擧措可謂求說不得觀此爰辭節節有據所謂狀聞中罪目莫非面議受諾之事也該道臣拿問處之此倅則卽爲放送待城門開嚴飭還官使倖免之類知所恥畏時任縣監口傳還付京職事分付又啓言昨秋因忠州牧殺獄罪人許昴査啓初檢官忠州牧使李元采覆檢官陰城縣監申大羽待麥秋拿問處之事命下矣今則節屆麥秋申大羽又以槐山郡殺獄罪人陰孝寬檢獄疏忽之罪已爲就囚以許昴査啓判付內辭意添問目取招李元采以砥平縣監時在任所云請拿來敎以同罪他囚旣分揀依昨日湖西守令例令政院以㴀重推考捧傳旨
정조 17년 · 강
命露梁別將及拜峯別將自壯勇營備三望自辟
정조 17년 · 목
壯營提調鄭民始啓言本營官制今已大備殿最之法當自今年設行矣拜峯別將兼別後司把總古城僉使兼別中司把總露梁別將兼牙兵將幷當入於考績之中而露梁別將姑未差出且當差之人亦無定制來朔貶坐不可不差出而以本營將校中極擇可合人自軍色自辟備三望拜峯別將則遴差之規已有節目亦自軍色一體自辟備三望移送兵曹事請定式施行㴀之敎曰係是令初以假別將陞實此後備三望自辟送于銓曹差出
정조 17년 · 강
召見水原留守李命植于誠正閣
정조 17년 · 목
辭陛也○予曰不見卿久矣命植曰非但病勢難▣亦有區區情勢積違天陛一念耿耿不已今始登筵下情曷勝欣幸予曰卿之所謂情勢非卿之故也其時擧世竝言之時而卿之居後引入亦過矣卿之處義在卿猶或可也朝廷待朝臣之道豈如是耶非不欲强迫而以卿固執有難與大臣同周旋故欲出未果矣今適有便此任想必不敢辭巽故特除矣命植曰臣之情勢不欲盡達於辭疏者仙寢旣有所重又以往役爲敎故不敢言辭至於犬馬之齒旣衰聽觀無異全廢是爲最悶處也予曰旣有經㦄此亦何妨卿其下去規模凡百必留意爲之至於城役前伯雖己區劃此則不必急急爲之矣命植曰臣之可堪處敢不殫竭而精神聰明實難收拾以此禮經致仕之年當此重任以情以病恐負聖明特簡之意矣
정조 17년 · 강
命壯勇內外營殿最同議一節待首相更爲相議稟處
정조 17년 · 목
備邊司啓言卽見水原前留守蔡濟恭狀啓以爲今番壯勇營新頒節目中兼從事官及中軍以下諸將官殿最具等第題目同議於內營修啓而今於內外使定制之後以當初同議總廳之規行之於內營未知其必然況外使以原任相臣手下諸將士不敢自斷黜陟而稟議內營揆以朝體其果得宜乎臣方帶判府事則與內營都提調爲僚相而內營不與外營同議外營獨議內營有若兵水閫之事觀察使然者終以爲如何請令廟堂稟處矣大抵褒貶同議之法本衙門堂上與兼堂上合坐同爲磨鍊而此法中廢始有成送單子之規矣兵水使之問議於觀察使者蓋以觀察使例兼兵水使水陸邊將皆其管下故與之同議非兵水使秼卑不敢自斷而稟裁於觀察使也內而各司雖是都提調衙門亦送同議單子於所屬該曹以此推之可知其非下事上之禮也外營從事官以下管轄於內營則雖是大臣留守時同議修啓似無難便之端且內營將官初不管轄於外營則以內營之不爲同議於外營而以此較挈恐非的當一依節目施行似合事宜但大臣以此事至於狀聞而今拜首相待其更爲相議稟處允之
정조 17년 · 강
命各軍門餉米發賣與貿用時論報備局自備局草記或筵稟蒙允後擧行著爲式
정조 17년 · 목
備邊司啓言軍餉事面本自不輕而以京軍門言之餉米餘儲或有以久陳發賣之事云雖未知果有是事而旣是軍餉則毋論發賣與改色固當關由本司而不此之爲任自出納者揆以事體萬萬寒心而旣往雖摘發論勘自今以後各軍門餉穀設或有久陳腐傷眞合發賣者該營論報本司自本司草記或筵稟蒙允後始爲擧行事定式以貿米一事言之米條不敷之營門年年貿用自是常規旣係軍需則本司豈有不知之理乎此後各營貿米時所貿數爻預爲報本司事一體定式施行之意請分付各該軍門允之
정조 17년 · 강
記事官洪樂游記注官安經心以領左相附奏書啓
정조 17년 · 목
樂游書啓臣敬奉聖諭馳往水原府傳諭于領議政蔡濟恭所住處則以爲殿下何爲而有此恩命之誤也臣之本末長短畢露無餘於幾年任使之際其不足備數於淸朝百執事聖鑑之所洞悉何待臣言而第臣犬馬之齒餘日無多當事則無不健忘出言則間多顚錯形殼雖存其中則非陽界人矣華城留後尤是曠絕之恩雖不得不承命淟涊而心勞政乖日夕所俟唯郵罰之降今此上相恩除何嘗夢寐所到而忽地有隕於九天之上臣五內失守夜不交睫卽者簪筆之臣又奉十行別諭儼臨於壯南軒中拜跪奉讀悸恐靡定臣雖耗昏一息未泯之前豈不欲一進文陛仰陳萬不近似之實退燈歸死田野之願而區區秉執實有不可以放倒者此非數行附奏所可悉謹當歸伏府內弊屋罄悉苦誠血忱進身交龜非所可議云矣○經心書啓臣敬奉聖敎馳往傳諭于楊州芚夜面靑龍洞左議政金鍾秀所住處則以爲臣於枕席昏昏之中伏承議政新命惝怳驚懍神爽飛越史官踵臨傳宣別諭聖意降重恩渥曠絕有非滓穢賤臣所當得者臣擎讀三復以首頓地自不覺感淚之從也噫臣之保有軀命至今生在地上者是誰之賜以臣之病入膏肓已判癃廢而有時匍匐上途蹒跚入闕登文陛覲耿老則喜悲交竝志願滿足自擬未死之前粗效臣分者只此一事而已忽地除旨是豈臣夢寐之所敢到哉臣之不敢復廁人類要存天下大防之實狀聖明業已洞燭無餘而今焉至此則此殆臣命卒之秋也倘未蒙天日回照亟寢前命則臣謹當收拾神魂刳瀝肝血丐霑天地父母之恩造云矣
정조 17년 · 강
命宣傳官趙運永嚴棍後銅雀津充軍
정조 17년 · 목
政院啓言卽見宣傳官趙運永狀啓則諭書傳諭以諭旨傳授誤書奏御文字有此不審所當重勘而本院請推外無可施之罰何以爲之敎曰近來宣傳官奉命則輒如是作罪極爲駭然名以宣傳官不知安寶者爲諭書踏印者爲有旨如此而何以傳宣命令竝與有旨而不知何以書之書以諭旨節節痛駭令兵判嚴棍銅雀津充軍
정조 17년 · 강
命龍川府使柳匡國勘罪姑爲分揀碧潼新郡守循例下送
정조 17년 · 목
平安監司李秉模狀啓以爲龍川碧潼兩邑俱以昨年尤甚災邑民情遑汲擧有仳㒧顚連之憂而兩邑守宰戴罪含恩殫竭賙濟今幸兩麥豐登民情奠安取考兩邑私賑之數則自昨年歲末一巡至今月中巡合十五巡龍川府飢口總爲二萬一千三百五十九口分賑折米爲四百七十八石十一斗鹽三十三石九斗醬一石一斗碧潼郡飢口總爲一萬七千二百五十二口分賑折米爲六百四十九石十一斗鹽十五石二斗醬十二石十斗而近來各邑名以私賑或郡移公穀或擅弄公貨外自沽衒內實蟊蠹不如劃給公穀之明白正大故以此關飭面飭仍又査櫛其賑貿出處則俱以廩捧拮據龍川府使柳匡國則其所爲治雖或有始動終怠之處至於賑政幸免捐瘠兼以老鍊非但不無可取本邑穀簿紊亂無緖收殺之節難付生手良▣站昨年大水之餘水道衝決站基民田將至蕩然自春徂夏近十里築筒今旣完築而補土種樹之役猶未了當姑爲仍留更責來效恐未知何如請令該曹稟處碧潼郡守徐有鳳則到今民勢雖曰晏然向下判付辭敎極其嚴截有不敢自下論列恭俟處分敎曰觀此狀辭龍川庶可更觀勘罪姑爲分揀碧潼則治績旣如此亦足贖其怠忽之罪新郡守使之循例下送事分付
정조 17년 · 강
命平海郡守吳徹常待滿瓜管將調用
정조 17년 · 목
江原監司申耆狀啓以爲平海郡守吳徹常爲人本自精詳當事頗著誠勤董飭海運而十餘隻移轉之船無弊到泊捐割簿廩而四百包自備之穀預先措置抄飢則寧過而無不及之歎分還則以時而無絕巡之患不負朝家特仍之意竟有窮民賴活之譽論以實蹟亦可足尙敎曰觀此狀辭向因兵虞侯事有待畢賑更考實蹟狀聞之命矣今其實蹟如是可尙運穀事可謂殫誠備穀事足云約已待滿瓜營將調用事分付
정조 17년 · 강
命忠州牧使各別擇差
정조 17년 · 목
忠淸監司李亨元以該牧使鄭東閔實病沈篤不得已罷黜馳啓敎曰政官牌招開政各別擇差待下批不多日內辭朝
정조 17년 · 목
以金履銈爲忠州牧使
정조 17년 · 강
飭湖西昨冬繡啓中諸倅實蹟論列道狀今日內回啓
정조 17년 · 목
敎曰昨冬湖西繡啓後諸倅更考實蹟論列之狀本上來已久尙不回啓吏曹當該堂上從重推考使之今日內回啓又或遲滯該房承旨當嚴處以此嚴飭
정조 17년 · 강
壯勇營以蓮花坊營屬民戶分契節目啓
정조 17년 · 목
節目曰古者宮城之外列置禁旅所以拱護捍衛也粵我孝廟朝分置漢人漁夫及訓局陞戶砲手等於昌慶宮東以實之有以仰認聖意之深遠而實取倣於古制壬子冬自宣仁門下至梨峴洞口路東西大小家舍皆令壯營校卒或換入或移買各自奠居一如舊事不期而然亦豈偶然哉且宮城近處閭家之疾病汙穢之不可不禁者京兆該部摘奸檢察法意甚嚴而挽近以來紀綱解弛虛實相蒙或橫侵而見逐或掩置而倖免官無法禁之意民有騷擾之弊今於營屬入處之後別作統戶互相糾察則是皆宿衛之人雖無府部之禁飭相與謹愼統率不令而禁止實宮城之近地滌閭里之宿弊可謂一擧而兩得但蓮花一坊之內營屬之戶僅居其半與坊里小民混同徭役必有不均之患區而別之各定洞契參量戶數分當坊役然後可以永久無弊合行事件條列于左以爲遵行之地一別定尊位二員分掌東西統戶尊位則自本營差出中任二人亦以東西邊居生人中有風力者尊位差定報于本營以爲擧行之地一上自宣仁門下至梨峴屛門通稱蓮花坊契而遙相統攝全無管束自今爲始營屬所居梨峴以上東邊則稱壯勇營左契右邊則稱壯勇營右契而屬於壯營其餘民人所居者別作契名仍屬該部在前通一坊輪行之役使之分數均布俾無彼此偏重偏輕之患而旣已別定兩契皆屬之本營不管於府部則左右契內互相爭訟者毋論大小輕重本營提調從事官主管一如府部例擧行若其告隻間在於他部他洞者則依他民例呈于府部一東西邊大小家坐作爲五家統則東邊爲二十七統西邊爲二十六統統首則以當統內勤幹可堪者差定以爲檢飭之地一疾病及污穢自統內管束禁察而西邊自東營東邊自含春苑洞口以上定爲界限限以內當禁之疾病污穢各其統首另加檢飭卽地出送不令踰日若有遭故者則過三日後出送而至於形勢之難辦者則中任與統內諸人竝力救助俾無遲滯而界限以外之雜病及其他可禁者雖不如限內之定期出送觀之他契亦爲自別出幕一疑這這察飭俾無掩置蔓延之弊一隣里鬪鬨法外犯禁等可禁者各其統首這這糾察報于中任中任報于尊位小則中任致責大則尊位治之尊位不可擅斷者報于本營以爲處置之地一統內所居之人雖廊底挾戶或有行止殊常不知根着留接之事及群聚雜技酗酒街路之類及凡屬蔑法犯分之事因循掩置矇不覺察則非但家主統首之照法嚴繩斷不饒貸尊位中任亦以不能糾正之過自本營亦爲從重勘罪一道路修治掃雪決渠坐更救火等事法意甚重不可以營屬生心圖免依例着實擧行而若或規避顔拒之弊從重勘罪一坊役卽治道坐更也自今分定坐更及營戶所居家前治道營戶當之自本營檢飭上自宣仁門至館峴下自本營墻隅至石橋無閱家處治道民戶當之自該府檢飭一遵定界俾無紛爭之弊一本營屬相聚相近者非直爲便於禁條凡在不時公故轉相通告星火知委俾有肘腋相須之效一凡公故各衙門依幕不可以營屬謀頉圖免若有稱托之弊則該統首卽報尊位以爲報營重治之地而每當公故日各其司定一元定之家使之臨時許給俾無每每生面這這惹鬧之弊而每於所定之門檳或書揭或刻揭一各其統首糾察當統內諸般禁條間十五日報有無事於中任中任都聚一朔以翌月初一日報于尊位以爲凭考之地一各統內或有移來移去之人則該統首報于尊位卽爲修正統案統內男女壯弱實數依京兆獻民數例歲末修正而原統案則參互京外軍案例十年一改而統內之人皆是管屬之受料奉公者雖或有意外除汰之事惟當次次轉換以入不可刻期出送致有騷擾之患一每式年左右契居住帳籍各其統首收聚納于本營提調以爲轉送京兆一統內若有檢驗之事則當部依他例擧行一統內無論某事如有論報之事則中任修報狀年月下尊位着御後轉報本營提調一未盡條件追後磨鍊敎曰倣古便今有此定式爲先揭极本營統案一件斯速修正俾各遵守劃一之制
정조 17년 · 강
命前嶺伯鄭大容待其待命拿囚
정조 17년 · 목
義禁府啓請慶尙前監司鄭大容依例拿來敎以賙飢之餘待其待命拿囚
정조 17년 · 강
慶尙監司趙鎭宅疏辭藩任賜批仍飭辭朝
정조 17년 · 목
批以斯速赴任○敎曰嶺伯批下催促使之一兩日內辭朝
정조 17년 · 강
命金城前縣令魚用謙拿囚以回啓論列條件出問目取招仍爲論理議處
정조 17년 · 목
義禁府啓言江原監司申耆査啓以爲金城前縣令魚用謙在任時前後所差座首幾至十人者事甚訝感而今觀各人等納招則所謂望報外座首不過李震䘗一人而差定時不以三望劃出先捧可堪者二十五人於鄕中薦報就其中差出者有乖常格足以致謗至於黃腸監官五人之捧錢陞鄕旣屬防斂則到今不必追論其外許多人賣鄕事則秦時采南泰復李榮三等納供皆以爲朴思寔等十人處差任捧錢合爲三百九十兩云矣今此更査則納錢圖差之說自歸落空趙寬先等四人果爲差出風憲而所捧禮錢明有區處其非私用可知安賛興差任浚衙客魚取升捧錢云而紹介捧錢之李陽復以陞戶上京査問無路道査與疏語相左委折則秦時采本以虛妄之人不下一杖首先誣招南泰復一依時采所供盧熙謙李榮三爲時泰等誘脅不敢貳辭全德才欲免刑訊誣罔立證於房嬖受賂之說而仍成一通査案云各人等納招比庚戌大相逕庭者亦涉疑怪平問訊推反覆嚴覈則皆以爲年前納供都是誣餙免罪之計云至於南泰復更推之時施刑四度夜深停査而退去之後拔劍刺腹方在死境渠知誣告之罪必欲自裁者明若觀火尤極巧惡時采等五漢誣告之罪自營照法嚴勘計料云矣今此査啓與庚戌査案有所逕庭而李震徽之差出座首安賛興之圖差風憲俱致疑謗而黃腸監官之陞鄕捧錢亦違禁令事當照法重勘而旣因此事至被徒配則不可以一罪再勘請上裁敎曰雖近於一事再勘旣云致謗違禁則亦不可仍置點昧之科更問決處實合審克魚用謙拿囚以回啓論列條件出問目取招仍爲論理議處
정조 17년 · 강
漢城府以五部癘疫形止啓
정조 17년 · 목
自五月二十一日至二十五日中部涉疑疾一百二十四名出幕郊外東部無西部涉疑疾二百八十五名內方痛十二名向差一百名已差一百五十九名已差還入十二名死亡二名出幕一百六十處南部涉疑疾一千五百十名內方痛四百三十七名向差九百一名已差五十六名已差還入一百十名死亡六名出幕五百二十四處北部涉疑疾五百八十名內方痛一百六十四名向差一百五十九名已差還入一百五名死亡四名出幕一百六十六處東活人署涉疑疾十二名內方痛五名向差三名已差還入四名西活人署涉疑疾九名內方痛四名向差二名已差還入三名以上病人二千三百九十六名內方痛六百二十二名向差一千一百六十五名已差三百六十三名已差還入二百三十四名死亡十四名出幕八百五十三處
정조 17년 · 강
慶尙監司鄭大容以道內癘疫形止馳啓
정조 17년 · 목
該監司狀啓以爲道內染疾一向傳染日候漸熱止息無期方痛死亡若是夥然農節民事誠極憂悶救療掩埋等節惕念擧行之意連加申飭通計道內方痛一千四百三十名向差一千二百三十四名死亡五百四十二名
정조 17년 · 목
批以今則差勝自明日勿爲問候
정조 17년 · 강
命吏曹判書李秉鼎許遞參判丁範祖遞差
정조 17년 · 목
敎曰亞銓之旣參其政退復陳疏似出生疏所致而僚堂之言旣如許其在體使之方不可一味督迫吏曹判書李秉鼎許遞長銓之事專由對揚此豈有異論設欲可否未免後時參判丁範祖遞差
정조 17년 · 강
湖西暗行御史李肇源復命
정조 17년 · 강
以徐鼎修爲吏曹參判前望也
정조 17년 · 목
敎曰吏曹參判前望單子入之待下批牌招繡啓卽爲登筵回啓仍令先人侍後謝恩
정조 17년 · 강
召見湖西御史及稟事備堂吏兵曹堂上于熙政堂左參贊鄭昌順右參贊鄭民始兵曹判書金文淳守禦使李文源戶曹判書沈頤之工曹判書李▣吏曹參判徐鼎修參議李冕膺行副司直李漢豐趙心泰副司直尹行任御史李肇源
정조 17년 · 목
予曰今日筵席紛擾未暇詳問司僕提調守禦使進前先達牧場便否之大體可也昌順曰守使所奏有難遽行之意已於草記仰達而守使未知本寺許多難便只以外面有此放牧之言場內田畓事當還奏陳癈而良田沃土幾至屢月耕之多毋論宮房折受與私田今旣傳子傳孫彼賣此買則勢難白地還陳如欲給價則所費夥多此爲難處而設令放牧孳長畢竟取來服乘當在本寺而近見外邑分養馬亦多體大健實者歸之邊馬不過數月多至病斃此則無他邊馬爲一百廿匹而看養巨達不滿數十又應雜役無暇養馬若當卜馱使役則皆令貢人奴子使之驅策終至病斃故臣與判官相議定立牧子爲討而一年朔下當爲四千餘兩二千兩自本寺似有變通之道其餘不足之數各牧場牧子之免役閑遊者多收其除番錢每名一兩則足當其數在牧子輩亦不過每年一匹之役而外牧事情姑未詳知故不敢遽然仰達矣文源曰誠如重臣所奏臣旣未經本寺提調郞官故頃有仰奏者矣今聞重臣所達誠多難便之事予曰後日大臣入侍詳議更稟可也予謂肇源曰予則意謂旬後齋前卽當入來矣今見書啓牲邑外遍往列邑何故也肇源曰封書中有詳察賑政周行之敎而牲邑俱非賑邑故欲察賑政有此不審之失矣予曰然則他御史亦然乎肇源曰他御史事未及聞知而逢見尹魯東則以爲六月念間可以復命云似是如臣遍行故耳
정조 17년 · 강
命公州等五邑守令先罷後拿海美等兩邑守令拿處